
Na temelju članka 45. Statuta Općine Nuštar („Službeni vjesnik“ Vukovarsko  srijemske županije, broj 05/21 i 06/23) i Plana operativne provedbe Programa aktivnosti u provedbi posebnih mjera zaštite od požara u 2026. godini, općinski načelnik Općine Nuštar, donosi

N A R E D B U
o zabrani svih vrsta spaljivanja na otvorenom za vrijeme žetve
 i vršidbe na području Općine Nuštar u 2026. godini


1.	U cilju ostvarivanja uvjeta za provođenje Odluke o mjerama zaštite od požara za vrijeme žetve i vršidbe donosi se naredba o zabrani svih vrsta spaljivanja na otvorenom za vrijeme žetve i vršidbe na području Općine Nuštar u vremenu od 01.06.2026. do 31.10.2026. godine.

2.	Zabranjeno je od početka sazrijevanja strnih žitarica i uljarica pa do završetka žetve i vršidbe, spaljivanje strništa, suhe trave i raslinja po vodotocima i uz rub prometnica, kao i  loženje vatre u bilo kojem obliku.

3.	Nakon završetka žetve, pravne i fizičke osobe i ovlaštenici poljoprivrednog zemljišta mogu obavljati uništavanje biljnih otpadaka spaljivanjem, po odobrenju Policijske uprave, a individualni poljoprivrednici uz suglasnost nadležne postrojbe dobrovoljnog vatrogasnog društava. 

4. Spaljivanje korova, trava i drugog otpadnog materijala voćnjaka, nasada, mlade šume i naselja, nije dopušteno tijekom cijele godine. 

5. U slučaju kršenje naredbe primjenjivat će se kaznene odredbe Zakona o poljoprivrednom zemljištu, Zakona o zaštiti od požara i Zakona o šumama.

6.        Ova naredba stupa na snagu danom donošenja, a objavit će se na web stranici Općine Nuštar (www.nustar.hr). 

                                                                                               OPĆINSKI NAČELNIK
Hrvoje Drinovac

